มันนี่ทูเดย์
ยันหวยออก 16 ส.ค.
8 ส.ค. 2559

ยันหวยออก 16 ส.ค.
พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล เปิดเผยถึงกรณีที่มีประชาชนเข้าใจผิดตามกระแสสื่อโซเชียล ว่า จะเลื่อนออกสลากในงวดวันที่ 16 ส.ค.นี้ ไม่เป็นความจริง โดยสำนักงานสลากฯ ยืนยันว่า ในงวดประจำวันที่ 16 ส.ค. 2559 ยังคงทำการออกรางวัลสลากตามปกติในเวลาเดิม ตั้งแต่เวลา 14.30-16.00 น. ที่อาคารออกรางวัล สำนักงานสลากฯ ถนนนนทบุรี อ.เมืองนนทบุรี จ.นนทบุรี
คลังเดินสาย ศก.ฐานราก
นายอภิศักดิ์ ตันติวรวงศ์ รมว.คลัง เป็นประธานเปิดการประชุมสัมมนาโครงการ CCO-MOF สัญจร อุดรธานี เพื่อมอบนโยบายและทิศทางการดำเนินงานให้แก่ข้าราชการกระทรวงการคลังในส่วนภูมิภาคจาก 20 จังหวัดพื้นที่ภาคตะวันออกเฉียงเหนือ เพื่อเร่งส่งเสริมความเข้มแข็งของเศรษฐกิจในระดับฐานรากและกระจายความเจริญทางเศรษฐกิจในภูมิภาคได้อย่างครอบคลุม มั่นคง และยั่งยืน ส่งผลต่อการขับเคลื่อนและพัฒนาเศรษฐกิจของประเทศ